You do not have permission to edit this page, for the following reason:
The action you have requested is limited to users in one of the groups: Users, DnzEditors, DnzDrafts.
List the citations for other translations in any language for this text.
Does this text have a commentary associated with it in the Damngak Dzö? Add multiple text names separated by semicolons.
Is this text a commentary associated with another text in the DNZ?
Free text:
<onlyinclude>
= Tibetan Text =
{{ {{#show: {{FULLPAGENAME}} |?titletib#}} }}
= Wylie Text =
shog lhe 185 @#/_/gcod yul zab mo' khrid yig gnad don snying po zhes bya ba bzhugs so/_/
shog lhe 186 na mo gu ru/_dngos grub 'byung gnas bla ma rin po che/_/skyabs gnas kun 'dus 'gro mgon rin po che/_/gnas lugs don ston chos rje rin po che/_/bdud bzhi 'joms mdzad dpa' bos byin gyis rlobs/_/'dir bdud gcod zab mo nyams su len pa'i gang zag ni/_/nam 'chi cha med dran pas tshe 'di blo yis thongs/_/chos min bsam rgyu med pas snying rus zhe bcad che/_/bla ma gcig pa sgrub cing gnyan khrod ri la chugs/_/rkyen ngan klong la bsre zhing gang byung ro mnyam pas/_/gsungs pa ltar dgos pa lags/_/des nyams su blang rgyu'i chos ni 'di yin te/_brgyud pa la mos gus chug_/byin rlabs 'pho ba'i dbang bskur thob nas khrid kyi ngo bo la/_sngon 'gro/_dngos gzhi/_rjes gsum mo/_/dang po la/_skyabs 'gro/_sems bskyed/_maN+Dal/_bla ma'i rnal 'byor te bzhi las/_dang po ni/_rang gi mdun gyi nam mkhar seng khri pad+ma nyi ma'i gdan la dbus su rtsa ba'i bla ma mdun du yi dam dang sangs rgyas/_g.yas su dam chos kyi ngo bo
shog lhe 187 glegs bam/_g.yon du theg pa che chung gi dge 'dun/_rgyab tu mkha' 'gro chos skyong rnams gsal btab la/_bdag dang mkha' mnyam gyi sems can thams cad skyid sdug legs nyes thams cad khyed rang shes bsam pas/_bdag sogs 'gro ba nam mkha' dang mnyam pa'i sems can thams cad/_sangs rgyas gtso la skyabs su mchi/_/dam pa'i chos la skyabs su mchi/_/dge 'dun rnams la skyabs su mchi/_/kun 'dus bla mar skyabs su mchi/_zhes pa dang /_sangs rgyas chos dang dge 'dun gsum la skyabs su mchi'o/_/bla ma yi dam mkha' 'gro gsum la skyabs su mchi'o/_/rang sems stong pa chos sku gsum la skyabs su mchi'o/_/zhes skyabs 'gro ci nus bya/_mthar skyabs yul rang la bstim/_gnyis pa ni/_nam mkha'i mtha' dang mnyam pa'i sems can thams cad la byams snying rje byang chub kyi sems dung ba'i ngang nas/_ma rgan sems can 'di rnams bde ba dang bde ba'i rgyu mtha' dag
shog lhe 188 dang ldan par bya'o/_/sdug bsngal dang sdug bsngal gyi rgyu mtha' dag dang bral bar bya'o/_/myur du bla na med pa'i byang chub thob par bya'o/_/zhes ngag nas brjod cing yid la bsam mo/_/gsum pa ni/_rang gi mdun du bla ma dang ma gcig lab sgron dbyer med pa/_mdun du yi dam sogs skyabs yul bzhin gsal btab/_'jig rten gyi khams thams cad mchod rdzas 'dod yon longs spyod thams cad kyi phyur por bkang ste/_rang gi lus ngag yid gsum dus gsum gyi dge tshogs dang bcas pa bla ma dkon mchog la phul bar mos la/_maN+Dal tshom bu bdun ma gang mang 'bul zhing /_mgo zhabs su maN+Dal rgyas pa re'ang phul/_/maN+Dal re re'i mthar bdag gi lus dang longs spyod dang /_/dus gsum bsags pa'i dge ba kun/_/bla ma dkon mchog khyed la 'bul/_/thugs rjes dgongs la bzhes su gsol/_zhes pa lan re re brjod/_bzhi pa ni/_rang gi spyi bor bla ma dang ma gcig dbyer med pa bsgoms la/_snying thag pas mos gus drag po bskyed cing /_'di nyid kyi brgyud 'debs kyang spro na bya/_khyad par bdag sogs sems can thams cad bla ma la mos gus drag pos gsol ba 'debs par bsams nas/_mtshan ldan gyi bla ma rin po che/_/bdag la byin gyis brlab tu gsol/_re sa gzhan na med pas da lta byin gyis brlabs tu gsol/_bdag 'dzin blo yis thongs par byin gyis rlobs/_/skye med chig chod du rtogs par_/bar chad dngos grub tu longs par_/bdud tshogs rang sar chod par_/tshe gcig sangs rgyas 'grub par byin gyis rlobs/_zhes rtse gcig tu gsol ba btab/_thun gyi mjug tu bla ma 'od du zhu nas rang la thim/_bla mas rjes su 'dzin par smon lam btab ste cung zad ngal gso/_re zhig de
shog lhe 189 dag re re la dmigs pa 'byongs 'byongs su bsgoms nas slar yang snga dro skyabs 'gro/_nyin gung sems bskyed/_dgongs mo maN+Dal/_srod la bla ma'i rnal 'byor rnams drag tu bsgom pa/_zhag bdun nam zla phyed la sogs pa bskyangs pas/_de dag la myong ba ci rigs pa thon yong zhing /_dngos gzhi dang mthun pa'i sems rtogs kyang than thun skye ba srid/_gang ltar na yang sngar so sor bsgom pa rnams la yang /_zhag bdun bdun tsam re bya zhing /_kun dril bas sngon 'gro la ma mtha' yang zla ba phyed gnyis tsam re byed pa gal che'o/_/gnyis pa dngos gzhi la/_yum don ngo sprad pa dang /_bdud bzhi dbyings su gcod pa'o/_/dang po la sems 'dzin gyi gdams ngag dang /_ngo sprod gnyis so/_/dang po ni/_lus rnam snang gi chos bdun bcas/_ngag rlung rang sor bzhag_/sems dus gsum gyi rtog pa'i spros pa bcad nas/_sngar gyi rnam rtog 'gag_/phyi ma ma skyes pa'i da ltar ba'i shes pa skad cig ma 'di la so khang de bzhag_/rnam rtog thol thol skyes na/_pad pad 'phro bcad la sngar lugs bzhin bskyang /_'og 'gyu rgya 'byams su 'gro na/_skyon che bas phyin chad 'di lta bu ma byung ba byed dgos snyams pas zhe bcad chen po byas la/_yang yang dran pas bzung ste/_sngar bzhin bsgom pas de je nyung du 'gro/_re zhig de kha ma gtogs thabs gzhan mi bya/_yun ring du bsgoms kyang rnam rtog kho na 'khrugs pa byung na/_rang gi mdun du gser gyi rdo rje nas 'bru tsam zhig gsal btab la/_zan kham gsum za yun tsam zhig de la rig pa drag tu gtad cing gzir/_de 'phral la sngar bzhin ma bcos so ma bskyang /_yang rdo rje la sems gtad/_yang so ma'i ngang bskyang /_tshul de lta bur bzhur la lan nyi shu rtsa gcig tsam bsgom/_nyin re bzhin de ltar byas pas rnam rtog shugs che ba de
shog lhe 190 dal deng gi 'gro/_gal te des ma phan na rdo rje'i tshabs su bcom ldan 'das thub pa'i dbang po' sku che chung tshon gang tsam zhig bsgom/_gzhan sngar dang 'dra'o/_/des kyang ma phan na bla ma dang ma gcig dbyer med pa/_zhal nas phaT kyi sgra drag po lhang lhang sgrogs pa/_sku lus gnam lcags 'bar ba bzhin du gang la'ang thogs med du 'gro ba/_tshon gang tsam zhig gang nas byung cha med par byon te/_rang gi lus 'di la yar thal mar thal phar thal tshur thal du phug pa la sems drag tu gtad/_de 'phral mi rtog pa'i ngang bskyang ba sogs gong bzhin bsgoms pas rnam rtog gya ma gyu dang /_gzhan yang ting nge 'dzin skye ba la bar chad thams cad nges par sel ba yin/_de ltar thabs de rnams dang bcas pas/_sngar bzhin mnyam par bzhag na/_sems gsal hrig pa dwangs sang nge ci 'dod gnas par byung zhing bsam mno sogs dgos pa rnams kyang gang 'dod du dran thub cing /_mi 'dod bzhin du rnam rtog 'dre ba ma yin pa/_zhi gnas drung du phebs par 'gyur ro/_/skabs 'di dag tu shes pa mi gsal zhing mun mun pa dang thun mtshams su rmongs shing dran pa mi gsal na/_bying ba bsags pa'i nus pa yin pas khang steng ri rtse'am/_gzhan yang sa bsil zhing thad dkar sar phyin/_mig gyen la gtad/_rig pa hur phyung /_bsgrim ste bsgom na nges par sel ba yin no/_/gnyis pa ngo sprad pa ni/_sngar gyi de kha'i ngang la/_kha nang log gi shes pas sems kho re'i ngo bo la che re blta/_phyi snang ba sna tshogs dang bcas pa la ma yengs tsam du gzhig pas/_ci yang ma yin zhing ngos bzung rgyu med pa de kha yang yang bsgom/_de la rang gi nyams myong skye tshul dang bstun nas/_bla mas ngo sprad dgos pa yin pas/_'on kyang ngo sprad pa'i don nyams su len tshul ni/_sems 'di nyid gnas pa'i dus na ngos bzung gcig kyang med cing rang snang gsal gsal ba/
shog lhe 191 ci yang 'chag tu btub pa/_'gyu ba'i dus na'ang 'gyu ba nyid kyi ngo bo yul yul pa'i 'gyu stong /_'gyu ba'i snang ba mi 'gag kyang /_ngos bzung gcig kyang med yul gyi snang ba sna tshogs su 'char ba'ang /_snang cha 'gag med lam lam 'char bzhin pa'i dus nas ngos bzung med pa/_de ltar yul snang dang /_rnam rtog dang sems gnas pa'i ngo bo gsum/_tha dad du ma grub ste dbye ba med/_gcig tu ma grub ste thams cad yul stong de ka yum chen mo shes rab kyi pha rol tu phyin pa'i don yin/_dus gsum rgyal ba'i dgongs pa yin/_stong pa nyid dang spros bral dang /_brjod bral dang don dam la sogs pa'i tha snyad ji snyed pa zhig btags mod/_don rang sems skad cig ma gcig po de yin pas/_de ka rang ngo shes pa tsam gyi sgo nas/_gnas sam 'gyu'am gang byung de la bzo bcos med par mnyam par 'jog go_/gnyis pa bdud bzhi dbyings su bcad pa la bzhi las/_dang po thogs bcas kyi bdud dbyings su bcad pa ni/_dgra gnyen sogs chags sdang gi yul gzugs sgra dri ro reg bya rnams la brten nas/_rnam rtog 'dzin pa dang bcas pa skyes tshad thogs bcas kyi bdud ces bya ba yin/_thogs bcas kyi go don gzugs sogs phyi'i dngos po la brten pa'i don yin no/_/de gcod par byed pa ni dper na dgra lta bu zhes dran te zhe sdang gi rnam rtog tshig pa za rum gyi byung na/_de'i dbang du ma shor bar skad cig de nyid la phaT ces drag tu brjod do/_/rnam rtog de la skyon yon gang du'ang mi lta mod la 'phro bdarbad kyis bcad/_sngar gyi yum don gyi dbyings der cham mer bzhag_/de bzhin du gnyen dang nor rdzas sogs la chags sems dang /_gzugs sogs yid du 'ong ba la chags/_mi 'ong ba la sdang zhing skyug log_/'ga' zhig la 'jigs/_'ga' zhig la skyo/_bar
shog lhe 192 ma rnams la yang chags sdang sogs kyi mtho dman med kyang /_der 'dzin gyi rnam rtog drag po skye ba de thams cad la sngar bzhin sbyang /_de yang rnam rtog lam gyis byung ba lhongs/_de'i dbang du shor na bdud kyis khyer/_de nyid du phaT ces brjod nas 'phro bcad pa ni gcod/_de'i rjes su sngar gyi bsgom la bogs thon pa ni/_tshar tshad dang chod tshad yin no/_/'dis 'og ma rnams la yang rigs 'gre/_gnyis pa thogs med kyi bdud gcod pa ni/_thogs med kyi bdud kyi go don phyi rol gyi rkyen la ma rag par/_rkyen med kyang dga' ba'am/_mi dga' ba'am/_spro snang ngam/_skyo snang ngam/_'jigs pa la sogs pa'i mtho dman gyi rnam rtog skye ba rnams yin te/_de yang lam gyis shar ba na phaT kyis 'phro bcad la dbyings su bzhag go_/gsum pa dga' brod kyi bdud gcod pa ni/_bla ma dang chos brgyud bzang ba dang /_rang la dge sbyor 'phel ba'am/_mthun rkyen 'dzom pa sogs kyi bzang 'dzin dang /_nga rgyal la brten nas dga' brod skyid snang skyes na dga' brod kyi bdud yin te/_gong bzhin dbyings su gcod do/_/bzhi pa snyems byed kyi bdud gcod pa ni/_rnam rtog dang 'dzin pa ci byung thams cad snyems byed kyi bdud yin/_gang shar thams cad gong bzhin phaT kyis dbyings su bskyal bas chod par 'gyur ro/_/'dir gong ma gsum car 'dus/_'di yan chad la rang stobs kyi nyams len rkang tshugs myong ba med par gnyan khrod 'grim pa stong sob yin/_sgom gyi rkang 'di yan chad la tshugs dgos/_gnyan khrod byed pa bogs 'don du 'gro ba'i don yin pas/_de bzhin go dgos/_gsum pa rjes nyams skyong ba la gsum ste/_zhi gcod/_drag gcod/_zhi drag phyed ma'i gcod do/_/de la dang po ni/_rang gi gnas khang du sems can thams cad la byams snying rje thun bzhir drag tu
shog lhe 193 bsgom zhing /_thun 'jog khar dkar 'gyed tshar re byed pa gal che/_de yang rang gi mdun du mi mgo' sgyed pu gsum byung /_rang sems rdo rje phag mo' rnam par smin mtshams nas phyir 'thon/_thod pa bregs te sgyed bu'i steng du bkal/_rang lus lhag ma rnams dum bur gtabs te der blugs/_rgya khyon nam mkha'i mtha' dang mnyam par gyur \u0f00 AHhU~M/_zhes brjod pas bdud rtsi'i rgya mtshor song /_rtsa brgyud kyi bla ma yi dam sangs rgyas byang sems dpa' bo mkha' 'gro chos skyong srung ma'i tshogs thams cad spyan drangs/_de thams cad la mchod pas de rnams thams cad tshims shing dges/_'gro drug gi sems can thams cad la sbyin pas/_gnas skabs tshims zhing mthar thug sdig sgrib thams cad byang /_bdud rtsi'i lhag ma gtor bas mchod pa'i lha mo dpag tu med pa byung /_mchod pa bsam gyis mi khyab pas mchod par bsam/_de thams cad rang sems su shes/_de'i ngo bo la cher gyis bltas la phaT ces brjod cing dbyings rig bsre/_yang de rnams lam ste dran par byas la/_slar yang phaT ces dbyings rig bsre/_de lta bu lan mang du bya/_de ltar bsgoms pas dmigs pa cung zad 'byongs nas/_rang nyid gnyan khrod gang du 'gro der 'dun pa btang la/_spyir sems can dang bye brag gnyan khrod de'i gzhi bdag 'byung po 'dre gdon sogs thams cad la byams snying rje drag tu bsgom zhing sngar gyi dkar 'gyed kyi dmigs pa de ka yang yang bsgom pa zhag gnyis gsum byas la lam du 'gro ba'i tshe yang /_byams snying rje dang dbyings rig bsre bsngel ma de ka bsgom/_gnas der slebs nas sa gnad che ba zhig btsal la bsdad/_der thog mar gzhi bdag dang 'byung po la bsil gtor/_mkha' 'gro spyi gtor/_gzhi bdag gtor ma/_bgegs
shog lhe 194 gtor sogs shes tshad gtong /_de dag tu yang byams snying rje drag tu sgom pa gal che/_de nas skyabs 'gro sogs sngon 'gro rnam pa zhi drag la 'jur ba yun ring ba zhig bya/_de rjes su sngar bzhin dkar 'gyed kyi dmigs pa de lan mang du bsgom/_slar spyir 'gro drug gi sems can/_sgos gnyan khrod de'i 'dre gdon gtso bor dmigs nas byams snying rje drag tu bsgom/_yul phyogs de dang /_'dre gdon sogs sems can du snang ba lam lam pa de'i steng du shes pa cher gyis gtad la/_phaT ces dbyings rig bsres la 'dzin med du bzhag_/yang snying rje bsgom/_yang dbyings rig bsre ba sogs de kho na bsgom/_ltas dang cho 'phrul ci byung na yang /_dbyings rigs sre ba dang snying rje bsgom pa gnyis po rang la sgril/_cho 'phrul drag po byung yang rung ma byung yang rung /_mthar gnas bag chags shing dge sbyor bogs che ba byung ba'i tshe/_tshar tshad chod tshad 'grigs pa yin pas/_dge sbyor bogs thon pa'i gtang rag tu/_dmigs pa'i sgo nas dkar 'gyed lan mang du btang zhing yi dam mkha' 'gro la gtor bsngos dang /_gzhi bdag rnams la gtor ma rgya cher sbyin/_smon lam ci shes 'don/_lam du yang sngar bzhin bsgoms la/_ngang gnas su sleb pa na dkon mchog la gtang rag gi mchod gtor ci shes 'bul lo/_/gnyis pa ni/_thog mar rang gi gnas khang du thun gyi nyams len zhi gcod dang 'dra ba las/_thun gyi mthar/_dmar 'gyed kyi dmigs pa re bya/_de la dmar 'gyed ni rang sems sdang bzhin phyir bton la/_rang lus de stong gsum khyab pa'i mi ro cho btsud snum bag dang ldan pa gcig tu gyur/_'jig rten khams kyi lha srin sde brgyad thams cad la 'bod pa'i skad btang bas/_thams cad skad cig la 'dus te/_sa dang nam mkha' thams cad khyab par bsam/_de nas rang lus dum bu dum bur gtubs/_khyed cag ci 'dod zo/_gang 'dod
shog lhe 195 longalongs zhes brjod pas/_so so' bsam pa dang mthun par sha khrag rus pa nang khrol/_yan lag zos 'thung khyer bas gnas skabs su tshims shing mthar thug nyon mongs zhi bar bsam/_slar de thams cad rang gnas su song bar bsgom/_de nas de yang rang sems su shes bzhin pas/_phaT ces dbyings rig bsres la bzhag_/de lta bu yang yang bsgom/_de la cung zad goms nas/_gnyan khrod zhig la dmigs nas/_slar yang zhag gnyis gsum bsgom/_lam du sgom tshul zhi gcod dang 'dra/_gnas der slebs nas sa gnyan sa zhig btsal nas bsdad/_sngon 'gro'i chos bzhi po spyir sngar dang 'dra ba las/_rtsa ba'i bla ma dang ma gcig dbyer med pa/_mkha' 'gro sde lnga'i tshogs dang bcas pa bsgom pa dang /_bla ma'i rnal 'byor gyi skabs/_bla ma dang ma gcig dbyer med pa rang la thim pas/_rang nyid ma gcig ye shes kyi mkha' 'gror gyur/_de nyid ye shes kyi me drag tu 'bar ba dang bcas te/_drag po' stangs stabs sna tshogs kyi gar mdzad/_gsung skad drag sngags sna tshogs 'brug ltar bsgrag par bsams la/_'di skabs ma gcig gi nga rgyal dang bcas pa ni dgos shing /_'dre gdon rnams la gnod sems gtan med par thams cad sgyu ma rmi lam du shes bzhin du gang snang gi dngos po dang rang sems ches char bsre bzhin tudu/_phaT dang bcas par mchongs rgyug dang drag sngags shes tshad 'don/_de nas yang sngar gyi shul du 'dug ste/_stong pa nyid kho na la mnyam par bzhag_/sems kyi mtho dman dang 'char sgo rnam rtog ci byung yang /_phaT ces dbyings rig bsre ba kho na bya/_'tshubs dang cho 'phrul lhongs/_phyi mthong snang /_nang na tsha gsang ba nyon mongs log lta sogs ci skyes kyang /_'khrul par shes pas dbyings rig bsre ba kho na las/_gzhan gang yang me phyed cing yum don kho na
shog lhe 196 la mnyam par bzhag_/ngag gi smra brjod dang lus kyi 'gul spyod sogs gtan nas mi byed pa'i dam bca' dang /_zhe mna' lag tu longs par bya/_rnam pa thams cad du lus sems la gces 'dzin rdul tsam yang med par bya/_lha 'dre drag pos dngos su sdod sa spos byung na/_sngar gyi shul der bsdad par bsam/_dngos su gang du bzhag byung sa der sdod/_dngos gzhi rang gi skabs 'dir gzhan la skyabs zhu bar ma song ba/_srung 'khor du ma song ba/_'dri 'dul du ma song ba re dogs su ma song ba gal che/_ci byung rung khyad med pa'i blos btang dang /_dbyings rig bsre ba'i mi rtog pa dang ma bral ba gal che/_gong du bshad pa ltar gyi tshar lhongs 'grigs na dmar 'gyed kyi dmigs pa 'ga' re bya zhing /_rjes kyi bya ba zhi gcod dang 'dra ba la/_chab gtor klu gtor sogs gtor ma ci mang gtong ba dang /_smon lam mang du 'debs/_chos bshad mdo 'don pa la sogs la brtson pa gal che/_de ltar byas pas kho' gnas lus longs spyod nyams pa gsos/_sngar las kyang lhag par sbyong /_bsam pa yang chos dang ldan par song bar yang yang bsam/_rjes kyi bya ba sngar dang 'dra/_gsum pa ni/_sngon 'gro snga ma dang 'dra ba las/_dkar 'gyed dmar 'gyed gnyis ka bsgom/_gnyan khrod du slebs ma thag tu zhi gcod ltar gtor ma rgya cher btang /_sngon 'gro chos bzhi snga thun gnyis la zhi gcod lta bu dang /_phyi thun gnyis la drag gcod lta bur bsgom/_dngos gzhi nyams len yang zhi gcod kyi dmigs pa lan mang du sngon du 'gro bas/_mthar drag gcod ltar stong nyid kho na sgom pa'ang thun re bzhin bya/_yun ring por lhongs ma byung na/_drag gcod kyi skabs ltar lhongs slong ba'i spros bcas kyi spyod tshul de len re byas pas/_nges par lhongs yong bar gdon mi za/_re zhig de ma zhi bar la/_drag
shog lhe 197 gcod bzhin du stong nyid kho na bsgom/_lha 'dre dngos su rgol du byung na/_snying dmar cur gyis bton nas ster ba'am/_mgo dang rkang lag rbad kyis bcad nas ster pab sogs lus sems ma bral bzhin du lus la gces 'dzin rdul tsam med pa phung po zan du bskyur ba 'di gal che/_tshar lhongs 'grigs pa na/_rjes kyi bya ba gong dang 'dra'o/_/'di dag la nye bar mkho ba'i skabs don cung zad cig brjod na/_thog mar gnyan khrod bkra shis pa'i dge mtshan can/_/gzhi bdag 'jam zhing chos la dkar ba zhig tu zhi gcod nyams su len du 'gro/_thog ma nas drag gcod byed pa dang gnas rtsub pa dang /_nag phyogs kyi 'dre gdon gnas pa'i sar 'gro ba lam du longs dka' zhing /_de nyid rang lam du song yang /_chos brgyud mched grogs sogs gang cir rten 'brel mi legs pa yin/_des na thog mar zhi gcod la brten nas gnyan khrod bkra shis pa lan gnyis gsum 'grim pa'i rjes su gnyan khrod 'bring po 'ga' rer zhi gcod bsgom/_de nas gnyen khrod rtsub po 'ga' rer zhi gcod bsgom/_de ltar gnyan khrod mang du bsgom zhing 'byongs pa na/_gnyan khrod rtsub pa 'ga' rer zhi drag phyed ma ci rigs pa bya/_'dre gdon gdug pa can gnas par drag gcod 'ba' zhig kyang skabs re rer byed pa yin/_spyir rgyun gyi nyams len zhi drag phye+ed ma yin/_lha 'dre 'jam zhing chos la dkar ba'i sar/_gtso bor zhi gcod rang bya zhing /_zhi drag phyed ma'ang skabs dang bstun nas byar rung /_drag gcod 'ba' zhig bya mi nyan/_zhi drag phyed ma'i skabs 'dir gong du bstan pa re la sgros bcas zer zhing /_de'i mjug tu zhi gcod byams snying rje dang dbyings rig bsre ba spel ma bsgoms pa la spros med zer/_de'i rjes su yum don kho na la mnyam par 'jog pa la shin tu spros med kyi
shog lhe 198 gcod zer ba yin pas/_de dag kyang 'brel chags su bsgom par bya'o/_/gcod la 'gro khar/_nyon mongs chags sdang gi sems drag po skyes pa dang /_bla ma'i mos gus la ltem rkyang shor ba dang /_mched grogs la rtsod pa sogs dam sel zhugs pa dang /_thig le nyams pa sogs byung na rten 'brel 'chugs nas gnyan khrod 'grim pa de yi gnad du mi 'gro/_des na gsol 'debs/_snying rje/_bshags pa/_smon lam/_tshogs mchod/_gtor ma/_rtsa rlung bsgom pa sogs rten 'brel khyad par can bsgrigs nas 'gro ba gal che/_lhongs gsum las/_phyi'i lhongs ni/_sa g.yo ba dang /_ri 'gul ba dang /_'jigs pa'i mthong snang dang /_/thos snang 'di mi 'byung bya ba med do/_/nang gi lhongs/_snying rlung /_glad gzer/_rgyu gzer sogs na tsha drag po glo bur du byung /_gsang lhongs sems la 'byung /_dga' snang dang sdug snang mi tshugs pa lta bu dang /_'jigs skrag dang /_skyo ba dang /_'dod yon gyi rnam rtog dang /_chos brgyad kyi 'char sgo sna tshogs pa dang /_dug gsum gyi rnam rtog cher 'phel ba sogs 'byung zhing chos dang bla ma la log lta ldang /_de 'dra'i rigs thams cad lhongs su shes par bya/_lus mi bskyod/_kha tonabaton gyi rim pa dang /_phaT sngags brjod pa ma gtogs tha mal gyi ngag mi smra ba la zungs thub pa dang /_sems la 'char sgo ci byung ba thams cad de'i dbang du mi btang ba dbyings rig bsre ba gal che/_yang skye bo pang po 'dus sar sdod dgos dang 'gro dgos byung ba'i tshe mi sngon du dge sbyor byed byed pa ltar de spyir yang dgag bya che zhing /_khyad par phaT sngags drag po brjod pa sogs mi mdzes pas/_phaT ces shub shub por brjod cing nyams len gyi stangs gtan nas ma shor ba gnad du che/_yang sa cha yul mi 'dre gdon sogs mthong ba'i yul
shog lhe 199 dang sems snang du lam gyis 'char bar byas/_mi dang mi ma yin pa rnams la snying rje dung pa gcig bsgoms la 'di rnams thams cad dbang du bsdu snyam pa'i 'dun pa gcig btang /_de nas phaT ces brjod la thams cad dbyings su bskyal/_'di lta bu'i dmigs pa tho rangasarengs la sogs par lan ci mang mang btud nas bsgom/_de'i mthar smon lam rgya chen po btab/_gang la'ang ma zhen par sgyu ma lta bur bsgom na/_sa phyogs de dag gi mi dang mi ma yin thams cad dbang du 'du bar nges so/_/des mtshon te phrin las rnam pa bzhi gang bsgrub kyang dmigs pa'i gnad 'dis rigs bsgre bar bya'o/_/gzhan yang mos gus gsol 'debs dbyings su bskyal bas/_bla mas thugs rjes 'dzin cing byin rlabs 'jug_/snying rje dbyings su bskyal bas 'gro don 'byung zhing sems can dbang du 'dus/_skyo shes nges 'byung dbyings su bskyal bas rang re'i dge sbyor gnad du 'gro zhing gzhan rgyud chos la 'khul che/_bskyed rim dbyings su bskyal bas nus pa che zhing 'jig rten dang 'jig rten las 'das pa'i chos dbang du 'du/_rtsa rlung thig le'i rnal 'byor dbyings su bskyal bas/_rtogs pa gong nas gong du 'phel zhing phyi nang gi mkha' 'gro'i 'du ba rgyun mi 'chad/_gnyan khrod 'grim cing gnad du song na sde brgyad dregs pa can thams cad bran du khol thub/_gzhan yang 'dod chags dbyings su bskyal na/_'dod chags can gyi 'gro ba 'dul nus/_'khor 'du/_'on kyang de nyid snying rjes ma zin na/_rang dang nye 'khor sogs la de la brten pa'i bar chad 'byung bas 'dod chags dbyings su bskyal ba'i stong nyid snying rjer bskyal ba gal che/_des mtshon te nyon mongs kyi rnam rtog gzhan rnams la yang rigs 'gre/_de thams cad kyang rtsa ba re dogs med pa gal che bas sbyir gcod kyis bar chad thams cad sel zhing dngos
shog lhe 200 grub thob pa yin na'ang dngos grub thob la re dang phan yon byung la re zhe 'dod la gtan nas med pa gcig dgos/_bar chad dang nyes dmigs 'byung gi dogs dang sil du re ba gtan nas med pa zhig dgos/_blo'i gding skyon ma thon na dge sbyor gnad du mi 'gro/_bla ma la log lta can dang chos la tshod yong po dang /_rang bzang 'dod ngan mi 'dod pa dang /_nor rdzas longs spyod la shi spar 'thams pa dang /_re dogs kyis khyer nas blo thag gcod mi nus pa rnams la/_gnyan khrod lam du longs pa'i sgom skye ba ga la srid/_lha 'dre gdug pa can gyi lhongs zhi ba skad/_longs spyod snyan grags than thun 'grub pa skad/_mgo skor gtong ba mang bas gnyan khrod re la dge sbyor gyi blo bskyed chen po re ma byung bar la/_tshar tshad brdzus ma sangs sud re la yid brtan ma byed cig_/dge sbyor gyi bogs byung na gzhan de tsho byung ma byung 'dra/_'dun ma legs pa'i yang rtse yin no/_/gcod yul kun gyi snying po' don/_/dgongs te dril ba 'di yin pas/_/nyams len gyis shig skal ldan bu/_/tsab tsub blo sna ma mang zhig_/gcod yul zab mo' khrid yig gnad don zab mo zhes bya ba 'di ni bya bral rin chen bkra shis zhes bya bas bskul nas/_tA ra nA thas smras pa ste stag lung thang gi chos grwar sbyar ba'o/_/bkra shis/_/
== Footnotes ==
<references/>
</onlyinclude>
<headertabs />
{{Footer}}
[[Category: Tāranātha]] {{DRL Tibetan text categories}} [[Category: Gdams ngag mdzod Shechen Printing]] [[Category: Gdams ngag mdzod Catalog]]
Summary:
This is a minor edit
Watch this page
Cancel